བོད་ལྗོངས་ཀྱི་ནས་ཆང་ནི་ནས་ཀྱིས་བསྙལ་བའི་ཏུའུ་གྲངས་དམའ་ཞིང་ཧ་ཅང་འཇམ་པས་རྒན་གཞོན་ཕོ་མོ་ཡོངས་ཀྱིས་བཏུང་བ་དང་།དུས་སྟོན་ལ་མེད་དུ་མི་རུང་བའི་དངོས་པོ་ཞིག་ཀྱང་ཡིན།བོད་མི་རྣམས་ལ་ཆང་འཐུང་བའི་གོམས་སྲོལ་ཕུན་སུམ་ཚོགས་ལ་ལོ་རེར་ཆང་གསར་བསྙལ།ཐོག་མར་ཆང་གསར་ལྷ་ལ་འབུལ་ལ།དེའི་རྗེས་ལོ་ན་བགྲེས་པའི་རྒན་པོ་དག་ལ་འབུལ།མཐའ་མར་ལོ་རིམ་ལྟར་ཁྱིམ་གྱི་མི་རྒན་དག་ལ་འབུལ།དེའི་རྗེས་ཁྱིམ་མིས་བཏུང་བ་ཡིན།དུས་སྟོན་དུ་གཉེན་སྒྲིག་པ་དང་ཡང་ན་མི་ཚོགས་འདུ་དུས།ཆང་བདུད་རྩི་ནི་དྲིན་ཆེན་གྱི་བགྲེས་པོར་ཕུལ་རྗེས་གྲམ་རིམ་ལྟར་འཐུང་།ཆང་འདྲེན་མཁན་གྱིས་སྤྱིར་བཏང་དུ་ལག་པ་གཉིས་ཀས་ཆང་དཀར་སྤྱི་བོར་བཏེགས་ནས་ཆང་འཐུང་མཁན་དག་ལ་འབུལ་བ་མ་ཟད།ལྷག་དོན་ལོ་ན་རྒན་པ་དག་ལ་དེ་ལྟར་འབུལ་བ་ཡིན།ཆང་ལེན་མཁན་གྱིས་ལག་ཟུང་གིས་ཆང་བླངས་རྗེས།ལག་གཡས་པའི་སྲིན་མཛུབ་ཀྱིས་དཀར་ཡོལ་ནང་གི་ཆང་ལ་རེག་ནས་གནམ་ལ་ཐེངས་གསུམ་མཆོད་ནས་ཤིས་ཚིག་འབུལ།སྐབས་རེར་ཁ་ནས་བཀྲ་ཤིས་པའི་འཕྲིན་བཅོལ་གྱི་ཁ་གཡང་བོས་རྗེས་ད་གཟོད་ཆང་འཐུང་བ་རེད།